नेजियाखेड़ा में पंचायती जमीन से कब्जा हटाया, फसल काटी
ग्रामपंचायत नेजिया खेड़ा की शिकायत के आधार पर शनिवार को बीडीपीओ चोपटा की अगुवाई में करीब 10 कब्जाधारी लोगों से पंचायती जमीन का कब्जा हटवाया गया। इस दौरान चोपटा थाना सिरसा से भारी पुलिस बल मौजूद रहा। करीब दो एकड़ कृषि आबादी क्षेत्र की पंचायती जमीन कब्जामुक्त करवाई गई।
चोपटा बीडीपीओ बलराज सिंह ने बताया कि नेजिया खेड़ा के सरपंच विक्रम ने कुछ दिन पहले शिकायत शिकायत दी कि गांव के करीब एक दर्जन लोगों ने पंचायती जमीन पर कब्जा कर लिया है। शिकायत के आधार पर एक दर्जन कब्जाधारी ग्रामीणों को नोटिस देकर कब्जा हटाने का आदेश दिया गया। इसके बाद 2-3 कब्जाधारियों ने अपना कब्जा पंचायती जमीन से हटा लिया था लेकिन नौ कब्जाधारियों ने कब्जा नहीं हटाया। शनिवार को कब्जा हटाने की कार्रवाई शुरू की गई।
इस दौरान सुरजीत जगदीश, पवन, ओमप्रकाश से कृषि भूमि आत्माराम, पालाराम तथा चरण सिंह के रिहायशी मकान दीवारें तोड़ी गई। इस संबंध में सरपंच विक्रम ने बताया कि उनके सरपंच बनने के बाद गांव के दो व्यक्तियों ने पंचायती जमीन पर कब्जे के संबंध में आरटीआई के तहत सूचना मांगी थी और कब्जा हटाने की मांग की थी। जिस पर कार्रवाई करते हुए जब निशानदेही करवाई गई तो आरटीआई मांगने वाले व्यक्ति के खुद का ही कब्जा पंचायत में गया। अब निशानदेही के आधार पर कब्जा हटाया गया है। इस मौके पर चोपटा पुलिस थाना प्रभारी ओमप्रकाश, बीडीपीओ चोपटा बलराज सिंह, पंचायत सदस्य एवं बीडीपीओ कार्यालय के अधिकारी मौजूद थे।
गांव नेजियाखेड़ा मे पंचायती भूमि पर किए गए अवैध निर्माण का गिराती जेसीबी।
गांव नेजियाखेड़ा मंे पंचायती भूमी पर अवैध रूप से उगाई फसल को हल चलाकर नष्ट करवाते अधिकारी।
bho_Deva awa_Deva hin_Deva hin_Deva hin_Deva hin_Deva